En 1588 Felipe I tornó a nombrar un virrei castellán, o marqués d'Almenara, sustituyindo a o conte de Sastago. Iste feito fue creticau por os deputaus d'a Cheneralidat invocando os fueros aragoneses. Almenara fue atacau y a suya casa cremada, por lo que tornó ta Castiella ta informar a o rei. Felipe II nombró virrei a Jaime Jimeno de Lobera (bispe de Teruel). O rei alavez decidió interponer una demanda en os tribunals aragoneses ta que se dilucidara d'una vegada si o virrei yera un funcionario reyal u no, ninviando a Zaragoza a o marqués d'Almenara como o suyo representant en o pleito. A isto s'oposaban as institucions aragonesas, que pediban que a qüestión se debatiera y resolviera en Cortz. Una d'as razons por as que o rei quereba nombrar un virrei que no estase aragonés yera que asinas iste podría arbitrar de forma mas equitativa entre as faccions nobles d'o reino, sin haber o rei de decantar-se y favoreixer una d'ellas contra as atras.